Cuneiform Tablet Kt o/k 103 (AKT 4 54)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šál-ma-a-šur a-tù-ma-an ir-bi-{d}IM e-na-a-šur qí-bi-ma um-ma i-dí-sú-en₆-ma a-na ir-bi-{d}IM qí-bi₄-ma a-ḫi a-ta 4.5 GÍN KÙ.BABBAR tí-ri-e i-nu-mì a-ra-mu-wa ta-sí-ú-ni a-dí-na-ku-ma a-na ša-wi-ri-im ša ta-qí-šu-ší-ni tù-ra-dí-ma 6 ma-na.TA ša-áp-tám pí-kà ta-dí-nam ŠÀ.BA 10 ma-na ša-áp-tám <big_gap> a-ri-kà-ni <big_gap>-<gap> a-ḫi a-ta i-na ša-áp-tí-a 10 ma-na ša-áp-tám da-mì-iq-tám a-na ša ki-ma i-a-tí dí-in-ma ku-un-kà-ma šé-bi-lá-nim a-na ša ki-ma i-a-tí qí-bi-ma a-ḫu-ú-a a-tù-nu iḫ-da-ma ša-áp-tám ša-dí-na-šu-ma ku-un-kà-ma a-na šu-iš-ḫa-ra ù šu-ku-bi-im dí-na-ma lu-ub-lu-nim-ma a-na nu-a-im ša ḫa-bu-lá-ku-ni ša-pá-sú lá-dí-in a-ḫu-ú-a a-tù-nu gi-mì-lam i-ṣé-ri-a šu-uk-na a-na šál-ma-a-šur qí-bi-ma <big_gap>